6. โครงการในอนาคต 

เพื่อให้สอดคล้องกับการขยายตัวของเศรษฐกิจ
โดยเฉพาะธุรกิจการท่องเที่ยวในประเทศไทยที่มีแนวโน้มการเจริญเติบโตที่สูงขึ้นจากการส่งเสริมจากภาครัฐในทุกสมัย
บริษัทจึงใช้นโยบายเชิงรุก เพื่อขยายธุรกิจ (Growth Strategy)
ควบคู่กับการบริหารต้นทุนอย่างมีประสิทธิภาพ (Cost Efficiency)
โดยบริษัทจะขยายธุรกิจการบริหารภายใต้ แบรนด์ ที่มีอยู่ทั้ง 3 แบรนด์
หรืออาจจะสร้างแบรนด์ใหม่ตามความเหมาะสมในอนาคต
บริษัทได้มีบุคลากรเพื่อรองรับการขยายตัวของธุรกิจแล้ว
ในการขยายธุรกิจการบริหารบริษัทตั้งเป้าทั้งการเพิ่มจำนวนโรงแรมที่รับบริหารในประเทศ
และต่างประเทศ โดยเฉพาะประเทศแถบสหรัฐอาหรับ อิมิเรตส์
ที่มีการขยายตัวสูงในด้านธุรกิจโรงแรม
และได้พิจารณาการร่วมลงทุนในการบริหารโรงแรมในประเทศอินเดีย
ซึ่งประกอบธุรกิจประเภทการท่องเที่ยวและเทคโนโลยีสารสนเทศสูง
นอกจากการขยายการรับจ้างบริหารโรงแรมแล้วบริษัทได้พิจารณาการลงทุนควบคู่ไปด้วย
โดยการลงทุนจะพิจารณาทั้งในประเทศในแหล่งท่องเที่ยวที่มี ศักยภาพสูง
และการลงทุนในต่างประเทศที่มีอัตราการเจริญเติบโตของการท่องเที่ยวสูง
เพื่อการกระจายความเสี่ยงต่อการกระจุกตัวของรายได้เพียงในประเทศ
โดยในด้านการลงทุนบริษัทจะพิจารณาโครงการที่ได้ผลตอบแทนดี ความเสี่ยงเหมาะสม
ส่วนการรับบริหารโรงแรมจะพิจารณาโรงแรมที่มีคุณสมบัติเหมาะสมกับกลุ่ม “ดุสิตธานี” “รอยัล
ปริ๊นเซส” และ “ดีทู”

บริษัทได้วางแผนแบ่งการบริหารการดำเนินงาน โดยแยกเป็น 2 กลุ่มคือกลุ่มที่ 1
เป็นกลุ่มโรงแรมจะอยู่ภายใต้บมจ. ดุสิตธานี กลุ่มที่ 2 เป็นส่วนบริหารทรัพย์สินจะอยู่ภายใต้บ.
ดุสิตธานี อินเตอร์เนชั่นแนลและ บริษัทย่อย ทั้งนี้เพื่อให้การดำเนินงานเป็นไปอย่างคล่องตัว
และประสิทธิภาพในการบริหารงาน

นอกจากการขยายธุรกิจด้านโรงแรมแล้วบริษัทได้พิจารณาถึงการพัฒนาธุรกิจที่เกี่ยวเนื่องของกิจการโรงแรมเพื่อให้เป็นมาตรฐาน
และเพิ่มรายได้ และภาพลักษณ์ของบริษัท เช่น ด้านอาหาร เครื่องดื่ม สถานบริการเพื่อสุขภาพ
และอื่นๆ ที่เกี่ยวข้อง ซึ่งบริษัทได้ออกหนังสือการทำอาหาร (Cook Book)
โดยเริ่มวางขายในเดือนเมษายน 2549 ในโรงแรมเครือข่ายดุสิต และทำสัญญากับ เอเซียบุ๊ค
เพื่อวางขายตามร้านหนังสือ สนามบิน
หนังสือดังกล่าวนอกจากสร้างภาพลักษณ์การเป็นโรงแรมที่มีชื่อเสียงในด้านอาหารแล้ว
ยังสามารถเป็นการโฆษณาประชาสัมพันธ์ให้กับดุสิตธานีด้วย

จากแผนงานข้างต้นจะทำให้บริษัทมีการขยายตัว มีทรัพย์สินมากขึ้น ขยายเครือข่ายมากขึ้น
สามารถลดต้นทุนได้ในระยะยาว รวมทั้งทำให้ผลการดำเนินงานของบริษัทมีรายได้
และกำไรสูงขึ้นในระยะยาวด้วย

ปัจจัยที่ทำให้โครงการไม่เป็นไปตามเป้าหมายได้แก่

1. ปัจจัยภายนอกที่ส่งผลต่อธุรกิจการท่องเที่ยวและธุรกิจโรงแรม

2. อัตราดอกเบี้ยที่สูงขึ้นอาจจะทำให้การลงทุนไม่คุ้มกับต้นทุนทางการเงิน

  3. โรงแรมที่รับบริหารยกเลิกสัญญาก่อนกำหนด

  4. สภาพเศรษฐกิจและการเมืองในประเทศไม่เอื้ออำนวยต่อการขยายตัว

ล่าสุดเมื่อวันที่ 25 กุมภาพันธ์ 2549 บริษัทได้ลงนามสัญญารับจ้างบริหารโรงแรม กับ บริษัท ใบลาน
รีสอร์ท จำกัด ตั้งอยู่ที่ 111/1 หมู่ 1 ตำบลเกาะช้างใต้  กิ่งอำเภอเกาะช้าง  จังหวัดตราด
โดยบริษัทจะเข้าดำเนินการดูแลก่อนเปิดดำเนินการและจะได้รับผลตอบแทนเป็นค่าบริการด้านเทคนิค
หลังจากโรงแรมเปิดดำเนินการแล้วบริษัทจะได้รับผลตอบแทนเป็นค่าบริหาร
ค่าแรงจูงใจในการบริหาร (Incentive Management) และค่าบริหารด้านการตลาด
ซึ่งโรงแรมที่จะรับจ้างบริหารนี้ ใช้ชื่อว่า ปริ๊นเซส รีสอร์ท เกาะช้าง ภายใต้บมจ. ดุสิตธานี

บริษัทย่อยของบริษัท คือ Philipine Hoteliers, Inc. ซึ่งเป็นเจ้าของกิจการโรงแรมดุสิต
นิกโก้ มะนิลา มีแผนการที่จะทำการปรับปรุงโรงแรมครั้งใหญ่ซึ่งได้เริ่มดำเนินการในครึ่งปีหลังของปี
2549 โดยมีงบประมาณทั้งหมดประมาณ 582 ล้านเปโซ หรือประมาณ 430 ล้านบาท
โดยการปรับปรุงดังกล่าวรวมถึงการปรับปรุงห้องพัก สิ่งอำนวยความสะดวกต่างๆ
ในโรงแรมให้ทันสมัยและเทียบเคียงกับโรงแรมระดับห้าดาวที่ใกล้เคียงกันในเมือง Makati City
อีกทั้งได้เปิดให้บริการ เทวารัณย์ สปา ทั้งนี้
เพื่อเป็นการยกระดับมาตรฐานของโรงแรมให้ดียิ่งขึ้นซึ่งจะทำให้สร้างรายได้ให้แก่โรงแรมสูงขึ้น
โดยบริษัทคาดว่าการดำเนินการปรับปรุงโรงแรมดังกล่าวจะแล้วเสร็จภายในสิ้นไตรมาสที่สองของปี
2550